Държавен вестник, бр. 91, 2010 г., стр. 63

БРОЙ  91	
Д Ъ Р Ж А В Е Н  В Е С Т Н И К 	
СТР.  63  
5.3.10.3. апаратурата и техниката в опера­
ционните зали се почистват и дезинфекцират 
ежедневно (операционни маси, лампи, електро­
каутери, анестезиологичен апарат и количка, 
транспортни колички, допълнителна апаратура 
за диагностика и операции); 
5.3.10.4. в операционния блок персоналът 
влиза и работи само със специално облекло 
и обувки; 
5.3.10.5. след всяка операция хирургичните 
инструменти подлежат на механично почист­
ване и измиване, след което се стерилизират; 
5.3.10.6. асептиката и антисептиката се 
контролират периодично (ХЕИ, вътреболничен 
контрол); на периодичен контрол подлежат 
ръцете на хирургичния екип след измиване, а 
персоналът на операционния блок – за зара­
зоносителство. 
5.3.11. Достъпът до операционния блок е 
ограничен. Право да влизат в него имат: по­
стоянно работещият персонал; членовете на 
хирургичния и анестезиологичния екип; пови­
каните консултанти; пациентите за операция. 
5.3.12. Потокът на движение на персонала 
се регулира и регламентира. Препоръчително е: 
5.3.12.1. при напускане на операционния 
блок работещият персонал да мине отново през 
съблекалнята за подмяна на операционните 
дрехи и обувки (калцуни);
5.3.12.2. посоката на движение на болния да 
бъде: през санитарно-пропускателен вход към 
операционната зала или към помещение за 
предоперативна подготовка; след завършване 
на подготовката и интубация болният се въ­
вежда в операционната зала; след завършване 
на операцията се извежда в зала (стая) за 
събуждане в рамките на операционния блок 
или към отделението за интензивно лечение. 
Стандарти за персонала, извършващ хирур­
гични дейности 
6. Хирургичен кабинет в лечебни заведения 
за извънболнична помощ/ХО/клиника 
6.1. (изм. – ДВ, бр. 65 от 2010 г.) В хирур­
гичния кабинет на лечебните заведения за 
извънболнична помощ хирургичната дейност 
се извършва от лекар по дентална медицина/
лекар с призната специалност по лицево-че­
люстна хирургия. 
6.2. (изм. – ДВ, бр. 65 от 2010 г.) Хирургично­
то отделение се ръководи от началник – хирург 
с придобита специалност по лицево-челюстна 
хирургия, професионален стаж над 10 години 
и достатъчен клиничен опит. Началник на 
хирургическа клиника е специалист по лице­
во-челюстна хирургия, хабилитирано лице, с 
професионален стаж над 15 години. 
В ХО/клиника/СБАЛ по лицево-челюстна 
хирургия работят дипломирани лекари по ден­
тална медицина/лекари със или без придобита 
специалност. Съотношението между хирурзи 
с придобита специалност по лицево-челюстна 
хирургия и обучаващи се (специализанти) не 
трябва да надвишава 50:50 %. 
6.2.1. За качествени медицински грижи за 
болните се препоръчва съотношение 1:2 между 
лекарски и сестрински персонал в ХО/клиника. 
Препоръчително е допълнителното повишаване 
на квалификацията в специализирани курсове 
чрез системата на непрекъснато следдипломно 
обучение. Допълнително обучение и квалифика­
ция са необходими при работа в профилирани 
хирургически отделения/клиники на МБАЛ. 
6.2.2. Лекарският и сестринският персонал 
осигуряват комплексни и цялостни грижи за 
пациентите по отношение на диагностични 
изследвания, медикаментозно и оперативно 
лечение, предоперативни и следоперативни 
грижи и процедури, диетичен и рехабилитаци­
онен режим и процедури. 
6.2.3. Медицинската сестра в ХО/клиника 
ежедневно наблюдава общото състояние на 
болния, притежава компетентност да превързва 
оперативните рани и да оценява тяхното със­
тояние, да следи основни параметри в пред- и 
следоперативния период (пулсова честота, тем­
пература, честота на дишането, диуреза, обем 
и вид на изтичащите течности през дренажи, 
периназална сонда, катетри), регистрира ре­
зултатите и сигнализира лекар при отклонение 
от нормата. 
6.2.4. Младшият медицински персонал 
(санитари) няма достъп до леглото и храната 
на болните. Той изпълнява задачи, свързани с 
хигиенно-санитарното обслужване, и техниче­
ски задачи, възложени от медицинска сестра 
или лекар. 
6.3. Операционна зона 
6.3.1. (изм. – ДВ, бр. 65 от 2010 г.) Опера­
ционната зона (сектор, зали, блок) се ръководи 
от началник/отговорник, който е лекар по 
дентална медицина/лекар със специалност по 
лицево-челюстна хирургия. Носи отговорност за 
организацията на работата, реда и дисциплина­
та, спазването на асептиката и антисептиката. 
6.3.2. Във всяка операционна зона задължи­
телно работят поне две операционни сестри. 
6.3.3. В операционния блок задължително 
работи помощен персонал, който осъществява 
санитарно-хигиенната поддръжка, дезинфекция­
та на операционните зали между две операции, 
изхвърлянето на нечисти и отпадъчни материа­
ли, сортирането на мръсно операционно бельо. 
6.4. Хирургичен екип
6.4.1. Оперативната намеса се осъществява от 
хирургичен екип. Той включва: хирург-оператор, 
който е ръководител на екипа, асистент или 
асистенти и операционни медицински сестри. 
6.4.2. Броят на членовете на хирургическия 
екип се определя от обема и сложността на 
осъществяваната оперативна намеса. При 
малка по обем и сложност операция (малка